Държавен вестник, бр. 10, 2023 г., стр. 7

БРОЙ  10	
Д Ъ Р Ж А В Е Н  В Е С Т Н И К 	
СТР.  7  
случай на злоупотреба с това правомощие чрез 
предвиждането на състезателно производство, 
в което собственикът на подлежащите на от-
немане вещи би могъл да изложи аргументи 
(Hentrich срещу Франция, Жалба № 13616/88), 
не съответстват на изискването за законност 
на лишаването от притежания.
В този смисъл са и цитираните в Решение 
№ 12 от 30.09.2021 г. по к. д. № 10/2021 г. ре-
шения на ЕСПЧ и на Съда на Европейския 
съюз (СЕС). В Решение от 13.10.2015 г. на 
ЕСПЧ по делото Ünsped Paket Servisi SaN. Ve 
TIC. A.Ş. срещу България (Жалба № 3503/2008) 
се изтъква, че е недопустимо прилагането на 
национална правна уредба, която предвижда 
конфискация на имущество на лице, различ-
но от дееца, без то да разполага с ефективни 
средства за защита. Сходни са мотивите на 
ЕСПЧ и в Решение от 4 март 2014 г. по Жал-
ба № 34129/03 на „Микроинтелект“ – ООД, 
срещу България.
В Решение от 14 януари 2021 г. по дело 
№ С-393/2019 СЕС приема, че когато соб-
ственикът на вещта е „трето добросъвестно 
лице, което не е знаело и не е могло да знае, 
че имуществото му е използвано за извърш-
ване на престъпление, подобна конфискация 
представлява, по отношение на преследваната 
цел, непропорционална и нетърпима намеса, 
която засяга самата същност на неговото 
право на собственост“ и че следва да бъдат 
предвидени правни средства за защита на 
третите засегнати лица.
С оглед на изложеното и при вече обяве-
ните за противоконституционни разпоредби 
на българския наказателен закон за отнемане 
на превозни или преносни средства на трето 
лице, което не е знаело, нито е могло да знае 
или е било длъжно да знае, че вещта му ще 
се използва за извършване на престъпление, 
на още по-силно основание би следвало да 
се приеме за противоконституционна разпо-
редбата на чл. 240а, ал. 7 НК по отношение 
на превозни или преносни средства, които са 
използвани за преместване на предмета на 
престъплението след извършване на изпълни-
телното деяние добив на природни богатства 
по смисъла на чл. 240а, ал. 1 НК.
По изложените съображения и на осно-
вание чл. 149, ал. 1, т. 2 от Конституцията 
Конституционният съд
Р Е Ш И :
Обявява за противоконституционна раз-
поредбата на чл. 240а, ал. 7 от Наказателния 
кодекс (обн., ДВ, бр. 26 от 2.04.1968 г.; посл. 
изм. и доп., бр. 53 от 8.07.2022 г.) в частта „и 
когато не е собственост на дееца“.
Председател:  
Павлина Панова
489
МИНИСТЕРСКИ СЪВЕТ
ПОСТАНОВЛЕНИЕ № 12 
ОТ 26 ЯНУАРИ 2023 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Постановление № 155 на Министер-
ския съвет от 2015 г. за определяне на вто-
ростепенните разпоредители по бюджета на 
Министерството на правосъдието (обн., ДВ, 
бр. 48 от 2015 г.; изм. и доп., бр. 7 от 2017 г., 
бр. 36 от 2018 г., бр. 5 и 15 от 2019 г., бр. 15 
от 2020 г., бр. 7 и 81 от 2021 г. и бр. 7 и 82 от 
2022 г.), в приложението към член единствен, 
ал. 2 се правят следните изменения:
1. В наименованието числото „6772“ се 
заменя с „6758“.
2. На ред „Главна дирекция ,,Изпълнение 
на наказанията“ числото „4587“ се заменя с 
„4573“.
§ 2. В Устройствения правилник на Ми-
нистерството на правосъдието, приет с Пос­
тановление № 38 на Министерския съвет 
от 2015 г. (обн., ДВ, бр. 16 от 2015 г.; изм. и 
доп., бр. 48 от 2015 г., бр. 54 от 2018 г., бр. 5 
от 2019 г., бр. 15 от 2020 г., бр. 28 от 2021 г. и 
бр. 60, 70 и 82 от 2022 г.), се правят следните 
изменения и допълнения: 
1. В чл. 26:
а) в ал. 1:
аа) в т. 2 накрая се добавя „и регистъра 
на юридическите лица с нестопанска цел“;
бб) точка 7 се изменя така:
„7. подготвя предложения/искания до ми-
нистъра на правосъдието за търсене на дис-
циплинарна отговорност на държавни съдебни 
изпълнители, съдии по вписванията, частни 
съдебни изпълнители и нотариуси; подготвя 
предложения до министъра на правосъдието 
за отправяне на препоръки до държавни съ-
дебни изпълнители, съдии по вписванията, 
частни съдебни изпълнители и до Камарата 
на частните съдебни изпълнители;“
вв) в т. 12 накрая се добавя „във връзка с 
правомощията на Инспектората на министъра 
на правосъдието по Закона за съдебната власт“;
гг) създават се т. 13 и 14:
„13. проверява дейността на арбитражните 
съдилища и арбитрите по реда на Закона за 
международния търговски арбитраж;
14. осъществява дейностите по проверка и 
контрол по чл. 75а от Закона за частните съ-
дебни изпълнители чрез финансови инспектори 
по Закона за частните съдебни изпълнители.“;
б) в ал. 2 след думата „власт“ се добавя „и 
финансови инспектори по Закона за частните 
съдебни изпълнители“.